 Pataki ayajọ Ma wọ kọmu fawọn obinrin Naijiria: Ọjọ Ma wọ kọmu yii lo n seto itaniji fawọn obinrin nipa aisan jẹjẹrẹ ọyan, nitori a gbọ pe kọmu awọju gan lee fa aisan jẹjẹrẹ ọyan Ọjọ yii ni wọn tun fi maa n seto ikowojọ fun isẹ iwadi lati gbogun ti aisan jẹjẹrẹ ọyan Bakan naa tun ni ọjọ Ma wọ kọmu wa lati ran awọn obinrin leti pe ki wọn lọ se ayẹwo ọyan wọn aibaamọ, aisan jẹjẹrẹ ti lee ba wọn ni alejo laimọ Ọjọ Ma wọ kọmu yoo tun jẹ ki awọn obinrin ti wọn ba tete kẹẹfin aisan jẹjhẹrẹ lara wọn lasiko ayẹwo lee tete ri itọju gba lati ka ọwọja ọsẹ aisan naa ko Awọn igbesẹ to yẹ lati tete ka ọwọja aisan jẹjẹrẹ ọyan ko: Igbesẹ akọkọ ni sise ayẹwo ọyan obinrin loore koore, paapa ni ẹkan losu kan, igba to si dara julọ lati se ayẹwo ọyan ni ọjọ kẹwa lẹyin ti obinrin ba pari nkan osu rẹ Asiko ta n se ayẹwo ọyan losoosu ko gbọdọ yatọ, to si gbọdọ bara dọgba eyi ti yoo se iranwọ lati tete ri esi ayẹwo to daju Awọn obinrin ti ko ba se nkan osu gbọdọ mu ọjọ kan losoosu ti wọn yoo maa se ayẹwo ọyan wọn Lasiko ayẹwo osoosu yii, o mọ bi ọyan rẹ se tobi si, bo se se mulọ-mulọ si ati bi awọ rẹ se ri, eyi ti yoo jẹ ko tete mọ bi ayipada kankan ba de sara ọyan rẹ To ba lọ se ayẹwo agọ ara rẹ nile iwosan, obinrin gbọdọ ri daju pe awọn osisẹ eleto ilera se ayẹwo ọyan fun oun lọna to peye, ti ẹnikọọkan si gbọdọ mọ baa ti se ayẹwo ọyan funra ẹni Buhari ti fòfin de àwọn mínísítà láti rìnrìn àjò lọ sí ilẹ òkèrè Àbà ètò ìṣúná 2020 tó kéré yóò mú kí ètò ààbò mẹhẹ síi ní Nàìjíríà-Onwoye Ìjọba, ẹ yé fi ẹtọ ọmọnìyàn dun ọmọ Nàìjíríà mọ- SERAP Kìí ṣé òjò àrọrọọdá nìkan, ọkọ aképo tó dànù náà fà súnkẹrẹ-fàkẹrẹ lEko Nibayii ti ayajọ ọjọ Ma wọ kọmu tun ko loni, a n rọ gbogbo obinrin lati se ayẹwo ọyan wọn nitori ijafara lewu, ati okeere si ni oloju jinjin ti n mu ẹkun sun. 